**ΔΙΚΑΙΟΛΟΓΗΤΙΚΑ ΠΟΥ ΘΑ ΠΡΕΠΕΙ ΝΑ ΠΡΟΣΚΟΜΙΣΟΥΝ ΟΙ ΕΚΠΑΙΔΕΥΤΙΚΟΙ**

1. Αντίγραφο πτυχίου. Οι τίτλοι ξένων πανεπιστημίων υποβάλλονται με επίσημη μετάφραση και με τη βεβαίωση αναγνώρισης από το ΔΟΑΤΑΠ.
2. Αντίγραφο δύο όψεων αστυνομικής ταυτότητας.
3. Αντίγραφα αποδεικτικών (1)ΑΦΜ, (2) ΑΜΚΑ, (3) ΑΜΑ.
4. Πιστοποιητικό Οικογενειακής Κατάστασης (τελευταίου τριμήνου) από το Δήμο (για τους έγγαμους και/ή γονείς ενός ή περισσότερων τέκνων). Στη περίπτωση ύπαρξης σπουδαζόντων τέκνων (άνω των 18 και έως 24 ετών),  προσκομίζεται βεβαίωση σπουδών.
5. Πιστοποιητικό στρατού τύπου Α’ ( για τους άνδρες) – εάν δεν υπάρχει, ζητείται αυτεπάγγελτα από την Yπηρεσία.
6. Γνωματεύσεις (α) από παθολόγο ή Γενικό Ιατρό και (β) από ψυχίατρο, είτε του  δημοσίου είτε ιδιωτών, περί υγείας και φυσικής καταλληλόλητας για την άσκηση διδακτικών καθηκόντων.
7. Αίτηση αναγνώρισης συνάφειας μεταπτυχιακού ή διδακτορικού τίτλου (εφόσον υπάρχουν) η οποία θα συνοδεύεται από αντίγραφο μεταπτυχιακού ή διδακτορικού τίτλου, όπου αναγράφεται η ημερομηνία κτήσης. Για τους μεταπτυχιακούς τίτλους σπουδών  προσκομίζεται επιπλέον και αναλυτική βαθμολογία. Οι τίτλοι ξένων πανεπιστημίων υποβάλλονται με επίσημη μετάφραση και με τη βεβαίωση αναγνώρισης από το ΔΟΑΤΑΠ.
8. Αίτηση αναγνώρισης προϋπηρεσίας (εφόσον υπάρχει) συνοδευόμενη από αντίγραφα βεβαιώσεων προϋπηρεσίας.
9. Δήλωση περιουσιακής κατάστασης που κατατίθεται σε κλειστό φάκελο.
10. Υπεύθυνη δήλωση στην οποία θα δηλώνεται ότι δεν είναι φυγόποινοι ή φυγόδικοι, ότι δεν έχουν συνταξιοδοτηθεί από άλλη θέση, ότι δεν κατέχουν άλλη θέση του δημοσίου κτλ. (θα δοθεί από την υπηρεσία).
11. Αίτηση προσωρινής τοποθέτησης (θα δοθεί από την υπηρεσία).

**ΠΡΟΣΟΧΗ: Τα δικαιολογητικά κατατίθενται σε φάκελο με λάστιχο με ράχη 3εκ. δια ζώσης από τον εκπαιδευτικό στο γραφείο 25 της ΔΔΕ Κοζάνης, στον 4ο όροφο (Δημοκρατίας 27 – Κοζάνης, κτίριο νομαρχίας) σε συγκεκριμένες ημέρες και ώρες, σύμφωνα με το πρόγραμμα που θα σας αποσταλεί στο e-mail που δηλώθηκε στην αίτηση διορισμού.**

**Την ημέρα κατάθεσης των δικαιολογητικών θα υπογραφεί και στο πρακτικό της Διεύθυνσης.**

**ΓΙΑ ΤΟ ΤΜΗΜΑ ΜΙΣΘΟΔΟΣΙΑΣ**

1. Αντίγραφο δύο όψεων αστυνομικής ταυτότητας.
2. Πιστοποιητικό Οικογενειακής Κατάστασης (τελευταίου τριμήνου) από το Δήμο (για τους έγγαμους και/ή γονείς ενός ή περισσότερων τέκνων). Στη περίπτωση ύπαρξης σπουδαζόντων τέκνων (άνω των 18 και έως 24 ετών),  προσκομίζεται βεβαίωση σπουδών.
3. Υπεύθυνη δήλωση για την υγειονομική ασφάλιση των τέκνων (ποιος τα ασφαλίζει).
4. Βεβαίωση ασφαλιστικού φορέα (ένδειξη Παλαιός ασφαλισμένος προ ΄93 ή Νέος ασφαλισμένος μετά ΄93).
5. Υπεύθυνη δήλωση για εισφορά υπέρ συνδικαλιστικών οργάνων.
6. Φωτοτυπία της 1ης σελίδας του βιβλιάριου τράπεζας  με πρώτο όνομα δικαιούχου αυτό της/του  εκπαιδευτικού (όπου θα αναγράφεται καθαρά ο αριθμός IBAN).
7. Αντίγραφα πτυχίων σπουδών – ξένων γλωσσών.
8. Πρακτικό ανάληψης υπηρεσίας.
9. Φύλλο εγγραφής μισθοδοσίας υπαλλήλων Δ. Δ. – Ι.Δ.Α.Χ. στο ΔΙΑΣ και στην Απογραφή (θα δοθεί από την υπηρεσία)

**Τα παραπάνω δικαιολογητικά κατατίθενται σε ξεχωριστή διαφάνεια.**